มหากาฬ คนทะลุเกม

***มหากาฬ คนทะลุเกม*** (;  *รา วัน* ) เป็นภาพยนตร์ซูเปอร์ฮีโร่ภาษาฮินดีของอินเดียปี ค.ศ. 2011 กำกับโดย อนุภัพ สินหา และอำนวยการสร้างโดย เคารี ข่าน ภายใต้ เรด ชิลลี่ส์ เอ็นเตอร์เทนเมนต์ ภาพยนตร์เรื่องนี้มี ชาห์รุข ข่าน รับบทนำสองบท และ อรชุน รามปาล รับบทเป็นตัวร้ายหลัก ร่วมด้วย กรีนา กปูร, อัรมาน วรรมา, ศาหานา โคสวามี, ทอม วู, ทลีป ตาหิล และ สะตีศ ศาห์ ในบทบาทสมทบ ชื่อเรื่องได้รับแรงบันดาลใจจากตัวละครราวณะในตำนานฮินดู ในภาพยนตร์ ตัวร้ายจากวิดีโอเกมหลุดเข้าสู่โลกแห่งความเป็นจริงเพื่อตามล่าผู้เล่นที่เกือบเอาชนะเขาได้ ลูกชายของผู้สร้างเกมที่เสียชีวิตไปแล้วได้นำตัวเอกของเกมเข้าสู่โลกแห่งความเป็นจริงเพื่อปกป้องตนเองและแม่จากตัวร้าย

การถ่ายทำหลักเริ่มต้นในเดือนมีนาคม ค.ศ. 2010 ในอินเดียและสหราชอาณาจักร โดยมีทีมงานนานาชาติดูแล การตัดต่อหลังการถ่ายทำเกี่ยวข้องกับการแปลงเป็นระบบภาพสามมิติและการใช้ผลพิเศษทางภาพ ซึ่งถือเป็นความก้าวหน้าทางเทคโนโลยีในวงการภาพยนตร์อินเดีย ด้วยงบประมาณ  เมื่อรวมค่าใช้จ่ายในการประชาสัมพันธ์แล้ว *มหากาฬ คนทะลุเกม* จึงเป็นภาพยนตร์อินเดียที่แพงที่สุด ณ เวลาที่ออกฉาย ซึ่งแซงหน้า งบประมาณของ *เยนติรัน* (ค.ศ. 2010) ไป  ผู้ผลิตใช้จ่าย  รวมถึงงบประมาณการตลาดซึ่งเกี่ยวข้องกับแคมเปญประชาสัมพันธ์เก้าเดือน, การเชื่อมโยงแบรนด์, สินค้า, วิดีโอเกม และการตลาดแบบปากต่อปาก  ภาพยนตร์เรื่องนี้เผชิญกับข้อโต้แย้งมากมาย รวมถึงการลอกเลียนแบบ การรั่วไหลของเนื้อหา และการท้าทายด้านลิขสิทธิ์

*มหากาฬ คนทะลุเกม* เข้าฉายในโรงภาพยนตร์เมื่อวันที่ 24 ตุลาคม ค.ศ. ซึ่งตรงกับช่วงเริ่มต้นของวันหยุดยาวทีปาวลี 5 วัน ในรูปแบบ 2D, 3D และพากย์เสียงภาษาทมิฬและเตลูกู พร้อมกับการฉายรอบปฐมทัศน์ในต่างประเทศ 3 รอบ ระหว่างวันที่ 24 และ 26 ตุลาคม ค.ศ. 2011 ภาพยนตร์เรื่องนี้ประสบความสำเร็จในการฉายในโรงภาพยนตร์ต่างประเทศมากที่สุดสำหรับภาพยนตร์อินเดียในปี ค.ศ. 2011และได้รับการคาดหวังจากผู้ชมและเชิงพาณิชย์อย่างสูง เมื่อเข้าฉาย *มหากาฬ คนทะลุเกม* ได้รับคำชมในด้านเทคนิคพิเศษทางภาพ ฉากแอ็คชั่น การกำกับ ดนตรี และการแสดงของชาห์รุข ข่านและอรชุน แต่ก็ถูกวิจารณ์ในเรื่องบทภาพยนตร์ ภาพยนตร์เรื่องนี้กลายเป็นภาพยนตร์ภาษาฮินดีของอินเดียที่ทำรายได้สูงสุดเป็นอันดับสามในประเทศในปี ค.ศ. 2011 และเป็นภาพยนตร์ภาษาฮินดีที่ทำรายได้สูงสุดเป็นอันดับสองทั่วโลกในปี ค.ศ. 2011 และทำลายสถิติรายได้เปิดตัวหลายรายการ นอกจากนี้ยังเป็นหนึ่งในภาพยนตร์ซูเปอร์ฮีโร่ของอินเดียที่ทำรายได้สูงสุดอีกด้วย ภาพยนตร์เรื่องนี้ยังทำรายได้มากกว่า  ทั่วโลก เทียบกับงบประมาณ  และประสบความสำเร็จในเชิงพาณิชย์ ทำให้ได้รับรางวัลมากมายในด้านเทคนิค โดยเฉพาะรางวัลภาพยนตร์แห่งชาติหนึ่งรางวัล รางวัลฟิล์มแฟร์หนึ่งรางวัล และรางวัลสถาบันภาพยนตร์อินเดียนานาชาติ 4 รางวัล แม้ว่าในตอนแรกมีการวิจารณ์ภาพยนตร์ต่างกันไปในช่วงเวลาที่ออกฉาย แต่คำวิจารณ์ต่อภาพยนตร์เรื่องนี้ก็ดีขึ้นในช่วงหลายปีที่ผ่านมา

## เนื้อเรื่อง
เศขัร ชายชาวอินเดียเชื้อสายทมิฬ อาศัยอยู่กับภรรยาชื่อ โสนิยา และลูกชายชื่อ ประตีก หรือชื่อที่ใช้ในเกมคือ ลูซิเฟอร์ เขาเป็นนักออกแบบเกมในบริษัทบาร์รอน อินดัสทรีส์ ในลอนดอน วันหนึ่งลูกชายของเขาบอกว่าอยากได้ตัวร้ายเก่งและไม่แพ้ตัวเอก เขาจึงเริ่มสร้างเกมที่ชื่อ ราวัน โดยมีจีวัน (มาจาก *ชีวัน* แปลว่า ชีวิต และยังหมายถึง The Good One หรือสิ่งที่ดีงาม) เป็นตัวเอกและมีราวัน (มาจาก ราวณะ) เป็นตัวร้ายหลัก โดยตัวละครทั้งสองต่างมีปัญญาประดิษฐ์เป็นของตัวเอง และต่างก็มี H.A.R.T หรือหัวใจกลางของตัวเอง โดยที่ตัวละครฝ่ายใดฝ่ายหนึ่งไม่สามารถทำลายได้หากไม่มี H.A.R.T วันหนึ่งในงานเปิดตัวเกม ประตีกได้เข้าไปเล่นเกมพร้อมกับอากาชิ เพื่อนร่วมงานชาวเอเชียของเศขัรที่มักถูกล้อบ่อย ๆ ว่าเป็นเฉินหลง ประตีกได้เอาชนะราวันได้ในเลเวล 1 และ 2 แต่เขาได้หยุดเล่นในเลเวลที่ 3 ในขณะนั้นเอง ราวันซึ่งโกรธเกรี้ยวได้ใช้วิธีทางเทคโนโลยีในการดึงตัวเองออกจากเกมมาสู่โลกความจริง และได้ทำร้ายทั้งอากาชิและเศขัรจนเสียชีวิต ทั้งยังจำแลงร่างเป็นอากาชิ

ในตอนแรก โสนิยาเข้าใจว่าสิ่งที่เกิดขึ้นกับสามีเธอคืออุบัติเหตุ แต่ประตีกมั่นใจว่าตัวละครราวันได้หลุดออกมาสู่โลกความจริง เขาจึงได้เข้าไปบริษัทบาร์รอน อินดัสทรีส์ และได้ทำให้จีวันเข้าสู่โลกความจริง จากนั้นราวันในร่างอากาชิจึงตามไล่ล่าประตีกและแม่ จนกระทั่งจีวันสามารถปกป้องพวกเขาและทำลายราวันได้ชั่วคราว ทั้งโสนิยา ประตีก และจีวัน ต่างหนีกลับไปอินเดีย

หลังจากนั้น ราวันฟื้นคืนชีพโดยใช้ร่างของนายแบบป้ายโฆษณา และตามไล่ล่าไปถึงอินเดีย ราวันสะกดจิตให้โสนิยาควบคุมรถไฟขณะที่ตัวเองได้ปลอมเป็นโสนิยาเพื่อล่อลวงประตีก ขณะที่จีวันและราวันเผชิญหน้าอีกครั้ง ประตีกล็อกอินเป็นจีวันและต่อสู้กับราวันจนสำเร็จในเลเวล 1 และ 2 แต่ในเลเวล 3 จีวันมีค่าพลังเหลือน้อยและราวันก็ได้แยกร่างเป็น 10 ร่าง โดยมีกระสุนเพียงนัดเดียวที่ทำลายราวันได้ ประตีกนึกคำสอนของพ๋อว่า "ถ้าเธอเข้าร่วมพละกำลังแห่งความชั่วร้าย เงาของมันจะติดตามเธอไปทุกที" ทำให้รู้ว่าราวันจริงมีเงา จึงได้ยิงราวันจริงจนร่างของมันแตกสลาย จีวันรับเศษร่างของราวันเพื่อระเบิดตัวเองและกลับเข้าสู่โลกดิจิตอล ทำให้ประตีกเสียใจมาก หลายเดือนต่อมา ประตีกและโสนิยากลับมาที่ลอนดอน ซึ่งในที่สุดประตีกก็สามารถซ่อมแซม H.A.R.T ของจีวันและนำเขากลับคืนสู่โลกแห่งความเป็นจริงได้สำเร็จ

## นักแสดง
*ชาห์รุข ข่าน ในสองบทบาท เป็น
** เศขัร สุพรมัณยัม, นักออกแบบเกม
** จีวัน, ตัวเอกของเกมราวัน
*อรชุน รามปาล เป็น ราวัน (ในร่างขั้นรองสุดท้ายและตัวร้ายหลักของเกม)
*กรีนา กปูร เป็น โสนิยา สุพรมัณยัม / ราวัน (ปลอมตัว), ภรรยาของเศขัรและแม่ของ
*อัรมาน วรรมา เป็น ประตีก สุพรมัณยัม/ ลูซิเฟอร์, ลูกชายของเศขัรและโสนิยา
**ชาห์รุข ข่าน ปรากฏตัวในฉากเปิดเรื่องในชื่อ ลูซิเฟอร์ ซึ่งต่อมาได้เปิดเผยว่าเป็นเพียงฝันกลางวันของประตีก
*ศาหานา โคสวามี เป็น เจนนี นายัร
*ทอม วู เป็น อากาชิ / ราวัน (ปลอมตัว)
*ทลีป ตาหิล เป็น บาร์รอน
*สะตีศ ศาห์ เป็น ไอยาร์
*สุเรศ เมนน เป็น คนขับแท็กซี่
*เดลนาซ อิรานี เป็น ครูบนรถไฟ
*เอลีศา กรีส เป็น สาวในงานปาร์ตี้
*โจ อีแกน เป็น พ่อของบิลลี่
*โศลา อเทวุสี เป็น ตำรวจสนามบิน
*เบน ฮอว์คีย์ เป็น บิลลี่
*ไมค์ แพริช เป็น นักท่องเที่ยวออสเตรเลีย
*จอร์เจีย เคอร์ติส เป็น นักเต้นประกอบ
*รวิ ปานเฑ เป็น พระราม
**รับเชิญ**

*อมิตาภ บัจจัน ในเสียงพากย์ เป็น ผู้พากย์เสียงราวัน
*รชินิกานต์ เป็น จิตติ/ตัวเอง; ปรากฏเป็นภาพที่สร้างขึ้นด้วยคอมพิวเตอร์ เนื่องจากนักแสดงตัวจริงไม่สะดวก
*สัญชัย ทัตต์ เป็น ขัลนายัก
*ปริยังกา โจปรา เป็น เดซีเกิร์ล, ตัวประกันของขัลนายักและแฟนสาวของลูซิเฟอร์

## หมายเหตุ

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์เกี่ยวกับปัญญาประดิษฐ์
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์เกี่ยวกับวิดีโอเกม
หมวดหมู่:ภาพยนตร์ไซบอร์ก
หมวดหมู่:ภาพยนตร์เกี่ยวกับคอมพิวเตอร์
หมวดหมู่:ภาพยนตร์เกี่ยวกับความเป็นจริงเสมือน
หมวดหมู่:ภาพยนตร์เกี่ยวกับเทคโนโลยี
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์อินเดียที่ออกฉายในปี พ.ศ. 2554